# Inundació del 7 de febrer de 2021 a Uttarakhand

El 7 de febrer de 2021, aproximadament a les 10:45 a.m. IST, es va produir el trencament d'un llac proglacial al districte de Chamoli, a l'estat d'Uttarakhand, situat al peu de l'Himàlaia, a l'Índia. El resultat foren grans inundacions al llarg dels rius Alaknanda i Dhauliganga, que provocaren la mort d'almenys deu persones i més d'un centenar de desapareguts, així com nombrosos danys materials.

## Causes

Els científics desconeixen actualment la causa directa i la font de la inundació del llac glacia, tot i que podria haver estat provocat per projectes de construcció a la zona o pel canvi climàtic. La font, probablement un llac proglacial, originat per la retirada de les glaceres de l'Himàlaia els darrers anys, podria haver estat amagat sota una capa de gel que no l'hauria fet visible en les imatges per satèl·lit. Els científics han advertit que el canvi climàtic fon les glaceres de l'Himàlaia a un ritme alarmant. Les glaceres, que subministren aigua a un gran nombre de persones, podrien desaparèixer majoritàriament a finals de segle. "Això s'assembla molt a un esdeveniment de canvi climàtic", va dir Anjal Prakash, professor de la Indian School of Business de Hyderabad. "Les glaceres es fonen a causa de l'escalfament global".

## Danys

El projecte d'energia de Rishiganga, al riu Rishiganga, afluent del riu Dhauliganga, va resultar danyat i es van trobar a faltar 150 treballadors que treballen en el projecte. El districte de Chamoli, a Uttarakhand, semblava haver estat el més afectat pel riu Dhauliganga. Les aigües van arrasar una presa a la confluència del Rishiganga i el Dhauliganga, a la zona de Tapovan. Segons Trivendra Singh Rawat, ministre en cap d'Uttarakhand, les inundacions també van afectar un projecte hidràulic molt més gran propietat de NTPC en què hi havia 176 treballadors treballant en dos túnels, en els quals es creu hi ha treballadors atrapats.

## Salvament

Molts pobles van ser evacuats abans, ja que les autoritats van buidar dues preses aigües avall del riu per evitar que les aigües de les inundacions arribessin a les ciutats de Haridwar i Rishikesh. Dos C-130J Super Hercules amb tres equips de NDRF foren desplegats en missió de rescat. Els equips d'emergència van aconseguir rescatar 16 treballadors que havien quedat atrapats dins d'un túnel. Es creu que altres 35 a 40 treballadors estan atrapats en un segon túnel.

## Referències

* ↑ «Uttarakhand flood wreaks death, damage». The Indian Express, 08-02-2021 [Consulta: 8 febrer 2021]. Arxivat 9 de febrer 2021 a Wayback Machine.
* ↑ «Uttarakhand glacier burst: What is glacial outburst flood? How and why a glacier breaks?» (en anglès). Arxivat de l'original el 2021-02-07. [Consulta: 7 febrer 2021].
* ↑ «Uttarakhand flood news live: Glacier burst in Uttarakhand Chamoli district; 7 bodies recovered, 125 missing after avalanche» (en anglès). Arxivat de l'original el 2021-02-07. [Consulta: 7 febrer 2021].
* ↑ 324cat. «El trencament d'una glacera deixa almenys deu morts i més d'un centenar de desapareguts a l'Índia», 07-02-2021. Arxivat de l'original el 2021-02-07. [Consulta: 7 febrer 2021].
* ↑ Sinha, Amitabh «Glacial lake burst or avalanche? Scientists to leave for Uttarakhand disaster site today». The Indian Express, 08-02-2021 [Consulta: 8 febrer 2021]. Arxivat 8 de febrer 2021 a Wayback Machine.
* ↑ Schultz, Kai; Sharma, Bhadra «Rising Temperatures Could Melt Most Himalayan Glaciers by 2100 (Published 2019)» (en anglès). The New York Times, 04-02-2019 [Consulta: 7 febrer 2021]. Arxivat 2021-02-07 a Wayback Machine.
* ↑ Sengupta, Somini «Rising Temperatures Ravage the Himalayas, Rapidly Shrinking Its Glaciers (Published 2019)» (en anglès). The New York Times, 19-06-2019 [Consulta: 7 febrer 2021]. Arxivat 2021-02-09 a Wayback Machine.
* ↑ DelhiFebruary 7, Press Trust of India New; February 7, 2021UPDATED:; Ist, 2021 18:42. «Uttarakhand flood: 2019 study warned Himalayan glaciers melting at alarming speed» (en anglès). Arxivat de l'original el 2021-02-09. [Consulta: 7 febrer 2021].
* ↑ Masih, Niha «Glacier fractures in the Himalayas, causing deadly flood; more than 150 feared missing» (en anglès). Washington Post [Consulta: 7 febrer 2021]. Arxivat 2021-02-09 a Wayback Machine.
* ↑ Staff, Scroll. «Uttarakhand glacier burst: Over 100 missing, power plant damaged in Chamoli» (en anglès americà). Arxivat de l'original el 2021-02-09. [Consulta: 7 febrer 2021].
* ↑ Mashal, Mujib; Kumar, Hari «Glacier Bursts in India, Leaving More Than 100 Missing in Floods» (en anglès). The New York Times, 07-02-2021 [Consulta: 7 febrer 2021]. Arxivat 2021-02-09 a Wayback Machine.
* ↑ «Rishiganga hydro project, Tapovan dam washed away by glacier burst in Uttarakhand». Times Now, 08-02-2021 [Consulta: 8 febrer 2021]. Arxivat 9 de febrer 2021 a Wayback Machine.
* 1 2 «Uttarakhand: Eleven dead after India glacier bursts dam» (en anglès). BBC News, 08-02-2021 [Consulta: 8 febrer 2021]. Arxivat 2021-02-09 a Wayback Machine.
* ↑ CNN, Akanksha Sharma, Vedika Sud and Swati Gupta. «More than 150 missing and 14 dead as burst glacier triggers flash floods in India». Arxivat de l'original el 2021-02-09. [Consulta: 8 febrer 2021].
* ↑ «Glacier breaks in India's north; flood kills 9, 140 missing», 07-02-2021. Arxivat de l'original el 2021-02-09. [Consulta: 7 febrer 2021].
* ↑ ANI. «Centre will extend all possible help to U'khand govt to tackle flood situation, says Amit Shah» (en anglès). Arxivat de l'original el 2021-02-09. [Consulta: 7 febrer 2021].